"Căutăm soluţii pentru acele medicamente care nu se mai fabrică. (...) Bolnavii de cancer sunt trataţi de medici, dar sunt medici care au, uneori, alte interese. Când spun interese mă refer la următorul asptect. Ei (medicii - n.r.) spun unui pacient că numai cu un anume medicament te faci bine, cu toate că există, la nivelul comisiei naţionale de oncologie, un tratament alternativ. Noi avem tot ce este nevoie în ţară. Dar nu vor să-i transcrie tratamentul pacientului cu acele medicamente. Cum interpretaţi dumneavoastră această situaţie ? Eu nu o mai interpetez. Decât să vă creeze dumeavoastră senzaţia că sunt probleme în sistem, pentru că ei vor să-şi umple buzunarele în continuare", a spus Nicolăescu, după conferinţa privind bilanţul campaniei "Bun venit pe lume" iniţiată de Salvaţi Copiii România.

Ministrul Sănătăţii a precizat, în acelaşi context, că se încearcă depistarea acestor medici. "Noi încercăm să depistăm aceste cazuri. Nu este uşor. Sunt zeci de mii de cazuri pe care trebuie să le identificăm, trebuie să facem ordine", a declarat Nicolăescu.

Întrebat dacă ghidurile terapeutice nu ar rezolva problema acestor prescrieri, ministrul a spus că unii medicii nu vor să şi le aprobe. Nicolăescu a adăugat că pachetul de servicii de bază va fi "obligatoriu" însoţit de aceste ghiduri. "Atunci, vom încerca să facem ordine în sistem", a conchis Eugen Nicolăescu.